**Csongrád Város Polgármesterétől**

 **„M”**

Száma: Szo/119-4/2023

Témafelelős: Vinczéné Dudás Katalin

**ELŐTERJESZTÉS**

 **Csongrád Városi Önkormányzat Képviselő testületének**

 **2023. augusztus 31-ei ülésére**

Tárgy: Javaslat: 6640 Csongrád, Hoch J. u. 15. szám alatti önkormányzati tulajdonú ingatlan szociális bérlakás állományból történő kivonására és értékesítésére

**Tisztelt Képviselő-testület!**

Csongrád Városi Önkormányzat tulajdonát képezi a csongrádi 2651 hrsz-ú, 38 m2 területű, 1 szobás, komfort nélküli, kivett lakóház, udvar, mely természetben a 6640 Csongrád, Hoch J. u. 15. szám alatt található. Az ingatlan szociális bérlakásként funkcionált. A lakás teljes felújításra szorul.

Az önkormányzat anyagi lehetőségei nem teszik lehetővé a lakás bérbeadásra alkalmas szintű felújítását.

A lakás piaci forgalmi értékének meghatározása érdekében ingatlanforgalmi szakértői vélemény szükséges.

A fentiek alapján javaslom a lakás szociális bérlakás állományból való kivonását, majd értékesítésre történő kijelölését, és az ingatlanforgalmi szakértő által meghatározott kikiáltási áron nyílt árverési eljárás lefolytatását.

Kérem az előterjesztés megtárgyalását és a határozati javaslat elfogadását.

**HATÁROZATI JAVASLAT**

Csongrád Városi Önkormányzat képviselő testülete megtárgyalta a „Javaslat: 6640 Csongrád, Hoch J. u. 15. szám alatti önkormányzati tulajdonú ingatlan szociális bérlakás állományból történő kivonására és értékesítésére” tárgyú előterjesztést, és az alábbi határozatot hozza:

1. A képviselő-testület a csongrádi 2651 hrsz-ú, 38 m2 területű, 1 szobás, és természetben a 6640 Csongrád, Hoch J. u. 15. szám alatti bérlakást a szociális bérlakás állományból kivonja.
2. A képviselő-testület felhatalmazza a polgármestert, hogy szerezze be az ingatlanforgalmi szakértői véleményt, majd nyílt árverési eljárást folytasson le az ingatlan értékesítése érdekében.

Felelős: Bedő Tamás polgármester

Határidő: szöveg szerint

Erről jegyzőkönyvi kivonaton értesítést kap:

1. a képviselő-testület tagjai

2. a szociális és lakásügyi iroda

Csongrád, 2023. augusztus 23. Bedő Tamás polgármester